

**Қазақстан Республикасы Павлодар қаласының Ильич және Индустриальный аудандық соттарын тарату, Павлодар қалалық сотын құру және кейбір аудандық және қалалық соттарын қайта атау туралы**

Қазақстан Республикасы Президентінің Жарлығы 1999 жылғы 8 сәуір N 115

     "Қазақстан Республикасындағы соттар және судьялардың мәртебесі

туралы" Қазақстан Республикасы Президентінің 1995 жылғы 20

желтоқсандағы конституциялық заң күші бар N 2694

U952694\_

  Жарлығының

10-бабының 1, 2-тармақтарына сәйкес және Қазақстан Республикасының

әкімшілік-аумақтық құрылысындағы кейбір өзгерістерге байланысты қаулы

етемін:

     1. Павлодар қаласының Ильич және Индустриальный аудандық соттары

таратылсын.

     2. Павлодар облысының Павлодар қалалық соты құрылсын.

     3. Мыналар:

     Алматы облысының Қаскелең аудандық соты Алматы облысының Қарасай

аудандық соты болып;

     Жамбыл облысының Луговой аудандық соты Жамбыл облысының Тұрар

Рысқұлов аудандық соты болып;

     Солтүстік Қазақстан облысының Совет аудандық соты Солтүстік

Қазақстан облысының Аққайың аудандық соты болып;

     Ақтөбе облысының Актюбинск қалалық соты Ақтөбе қалалық соты болып

қайта аталсын.

     4. Осы Жарлық қол қойылған күнінен бастап күшіне енеді.

     Қазақстан Республикасының

           Президенті

     Оқығандар:

          (Қасымбеков Б.А.)

          (Үмбетова А.М.)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК